̑и іи҃се хрс̑тѐ, хотя́й всѣ̂мъ человѣ́кѡмъ сп҃сти́ся, услы́ши мл҃тву мою̀, мл҃твами ст҃ы́хъ апс̑лъ твои́хъ, я́кѡ ті́и мо́лятся за ны̀, и а́зъ тѣ́ми у тебє̀ прошу̀ проще́нія, я́кѡ тѣ́хъ мл҃твы при́снѡ послу́шаеши:моле́ніемъ и́хъ сп҃си́ мя грѣ́шнаго, исцѣлѝ болѣ̂зни се́рдца моегѡ̀, уврачу́й стру́пы душѝ моея̀, разжзѝ утрѡ́бы моя̂ пла́менемъ стра́ха твоегѡ̀, да поя́стъ те́рніе грѣхѡ́въ мои́хъ, и ду́шу мою̀ любо́вію прохладѝ:къ тебѣ́ бо жела́ю и́стинному свѣ́ту и пода́телю свѣ́та, у тебє̀ єди́нагѡ прошу̀ млс̑ти, сп҃си́ мя:насы́ти а́лчущую и напо́й жа́ждущую ду́шу мою̀ ѿ пото́ка безчи́сленнагѡ милосе́рдія твоегѡ̀:покры́й мя̀ бл҃года́тію твоегѡ̀ чл҃вѣколю́бія ѿ вся́кагѡ ѕла̀, да тобо́ю храни́мь, изба́влюся ѿ мно́гихъ сѣте́й лука́вагѡ, по вся̂ дни̂ на мя̀ пропина́емыхъ, и да не похва́лятся вразѝ моѝ ѡ мнѣ̀ рабѣ̀ твое́мъ, упова́ющемъ на тя̀:сп҃си́ мя по млс̑ти твое́й, да возда́мъ ѡбѣ́ты моя̂, до послѣ́днягѡ издыха́нія ка́яйся ѡ свои́хъ согрѣше́ніихъ, и просла́влю прест҃о́е и́мя твоѐ, со ѻц҃е́мъ и ст҃ы́мъ дх҃омъ, ны́нѣ и при́снѡ и во вѣ́ки вѣкѡ́въ